|  |  |  |  |  |
| --- | --- | --- | --- | --- |
| http://www.regelverksdatabasen.oslo.kommune.no/docmap/page/common/images/PrintLogo.jpg | |  |  |  | | --- | --- | --- | | |  | | --- | | **Fellesskriv** | |  | | |

|  |
| --- |
|  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | **Vedtatt av:** |  | Byråd for eldre, helse og arbeid | | **Erstatter:** |  |  | | **Eier/ansvarlig:** |  | Byråd for eldre, helse og arbeid | | **Bemyndiget:** |  |  | |  | |  |  |  | | --- | --- | --- | | **Vedtatt:** |  | 16.07.2004 | | **Saksnr:** |  | 199906340-636 | | **Ikrafttredelse:** |  | 16.07.2004 | | **Dok.nr:** |  | FS-0019 | | **Fellesskriv nr:** |  | F-7/2004 | |

|  |
| --- |
|  |

|  |
| --- |
| Sosialtjenestens formidling og betaling av døgnovernatting |

1. **INNLEDNING**

Sosialtjenesten får en del forespørsler om hjelp til å finne et midlertidig sted å bo. Sosialtjenestens plikt i slike tilfeller reguleres av sosialtjenesteloven § 4-5. Bestemmelsen lyder slik;

*”Sosialtjenesten er forpliktet til å finne midlertidig husvære for dem som ikke klarer det selv.”*

Grunnene for forespørsel om midlertidig husvære kan være mange og sammensatte. Plikten til å finne midlertidig husvære gjelder uavhengig av grunnen for behovet. Imidlertid kan grunnen for behovet ha betydning for hvilket tilbud som bør gis.

Videre må i praksis en del personer som søker om for eksempel kommunal bolig, tilbys midlertidig husvære fordi kommunal bolig eller annen utleiebolig ikke kan skaffes.

Loven sier ikke noe om hvordan forpliktelsen til å finne ”midlertidig husvære” skal oppfylles. I praksis blir dette ofte forskjellige former for døgnovernatting, som for eksempel private døgnovernattingssteder. Med døgnovernatting mener en i dette fellesskrivet botilbud hvor det betales døgnpris. Med private døgnovernattingssteder mener en i dette fellesskrivet overnattingssteder som for eksempel hospits, pensjonat eller hotell.

1. **PRINSIPPER FOR BRUK AV DØGNOVERNATTING**
   1. **Mål og hovedstrategi**

Oslo kommunes overordnede mål når det gjelder døgnovernatting er at bruken skal reduseres til et absolutt minimum (jf bystyrets vedtak 19.03.2002 sak 92).

En av hovedstrategiene er å skaffe klientene andre tilbud enn døgnovernattingssteder. Dette betyr at sosialtjenesten alltid skal prøve å skaffe klienten et mer egnet tilbud enn tilbud i døgnovernattingssted, både på kort og på lang sikt.

* 1. **Alternative virkemidler**

Hvilke virkemidler som er hensiktsmessig for klienten må vurderes konkret i det enkelte tilfellet. Det finnes en rekke tilrettelagte midlertidige tilbud, som;

* Akutt- og korttidsplasser i rusomsorgen
* Boliger bydelene selv har klausulert i henhold til husleieloven § 11-2
* Schwensensgate bosenter, med flyktninger med avklart bydelstilhørighet som primær målgruppe. Ytterligere informasjon finnes på Bydel St. Hanshaugen, Storbyavdelingens hjemmeside: <http://bsh.oslo.kommune.no/default.asp?page=/STORBYAVDELINGEN>
* Fredensborg bosenter, som i tillegg til et botilbud også yter vurdering av hvilken boform og tjenesteomfang den enkelte har behov for. Ytterligere informasjon finnes på Bydel

St. Hanshaugen, Storbyavdelingens hjemmeside (jf forrige punkt).

Det bør også vurderes mer langsiktige løsninger, som kommunalt disponert leiebolig, leiebolig i det ordinære leiemarkedet og tilgjengelige låne- og tilskuddsordninger for bosetting i egen bolig. Også Rusmiddeletaten har tilrettelagte tilbud av mer varig karakter.

* 1. **Hvilke døgnovernattingssteder skal brukes/prioriteres?**

I de tilfelle hvor bruk av døgnovernattingssted er nødvendig skal sosialtjenesten kun benytte steder som har inngått kvalitetsavtale med Oslo kommune. En oversikt over disse stedene samt opplysninger om priser, målgrupper etc. finnes på Helse- og velferdsetatens hjemmeside: <http://hev.oslo.kommune.no/default.asp?page=/Dognovernatting/>. Der finner en også en oversikt over ledige plasser i døgnovernattingssteder med kvalitetsavtale (oppdateres hver uke).

Steder uten kvalitetsavtale skal ikke benyttes. Dersom dette i enkelte tilfeller likevel anses absolutt uunngåelig, har sosialtjenesten et særskilt ansvar for klienten. Sosialtjenesten må da selv påse at tilbudet som skaffes/formidles holder god kvalitet.

* 1. **Særskilt om barn og unge**

Barn skal ikke skaffes/formidles plass i døgnovernattingssted. Dersom dette i enkelte tilfelle likevel anses absolutt uunngåelig, skal sosialtjenesten påse at barn kun plasseres i steder av særlig god kvalitet.

Unge under 23 år skal ikke formidles plass i døgnovernattingssteder hvor det er rusmisbrukere.

* 1. **Mennesker med psykiske lidelser**

Mennesker med psykiske lidelser har i utgangspunktet samme rettigheter i henhold til sosialtjenesteloven § 4-5 som alle andre personer. Dersom sosialtjenesten observerer at en klient har sterke angst-, uro- eller andre tilstander vedkommende selv ikke kan kontrollere, må det straks innhentes råd fra medisinsk sakkyndig med sikte på klarlegging av behov og valg av tilbud.

1. **KRAV TIL OPPFØLGING AV KLIENTER I PRIVATE DØGNOVERNATTINGSSTED**
   1. **Midlertidighet**

Når bruk av døgnovernatting finnes å være nødvendig, skal bruken være midlertidig og så kort som mulig. Opphold i døgnovernattingssted bør aldri ha varighet over en måned.

* 1. **Krav til alternativ plan**

Sosialtjenesten skal alltid ha en plan for å sikre klienten et mer egnet tilbud, jf sosialtjenesteloven § 4-3 a og punkt 2.2 foran. Utflytting fra døgnovernattingsstedet og fremtidig botilbud skal inngå i planen. Klienten skal så langt mulig involveres i arbeidet med planen.

Det skal gis informasjon til klienten om planen så hurtig som mulig, og normalt allerede ved henvisning til døgnovernattingsstedet.

* 1. **Krav til besøk**

Sosialtjenesten pålegges å besøke klienten i døgnovernattingsstedet innen fjorten dager etter innflytting.

Som omtalt i punkt 3.1 bør ikke oppholdet vare lenger enn en måned. Dersom det i særlige tilfelle ikke kan unngås opphold ut over en måned, skal sosialtjenesten besøke beboeren minst en gang hvert kvartal. Dersom klienten oppholder seg i et døgnovernattingssted uten kvalitetsavtale, skal han/hun besøkes hver måned.

Når vedtaket treffes skal klienten gjøres oppmerksom på at sosialtjenesten vil foreta besøk i døgnovernattingsstedet innen en måned. Det skal kunne dokumenteres at informasjonen er gitt.

1. **RAPPORTERING**
   1. **Rapportering om bruken av døgnovernatting**

Byrådsavdelingen vil fortsatt innhente rapporter fra bydelene om bruken av døgnovernatting pr en gitt dato. Det vil også fortsatt bli spurt om utfyllende opplysninger, som hvor mange personer som bor i hvilke steder, oppholdstid, eventuelt antall barn, antall besøk og antall personer med og uten alternative planer.

Dette innebærer at bydelene til en hver tid må ha oversikt over hvor mange personer de betaler eller skal betale døgnovernatting for.

* 1. **Rapportering om bruk av døgnovernattingssted uten kvalitetsavtale**

Som det fremgår av punkt 2.3 skal døgnovernattingssteder uten kvalitetsavtale ikke benyttes, og som det fremgår av punkt 2.4 skal døgnovernattingssteder ikke benyttes for barn. Dersom dette likevel gjøres skal bydelen straks sende særskilt rapport om dette til byrådsavdelingen i hvert enkelt tilfelle. Rapporten skal inneholde følgende opplysninger:

* Antall personer (voksne og barn)
* Navn på døgnovernattingsstedet
* Grunnen til at en har brukt et sted uten kvalitetsavtale
* Innholdet i den alternative planen
* Forventet tidspunkt for utflytting

Når utflytting er skjedd skal dette meddeles byrådsavdelingen.

* 1. **Rapportering om brudd på kvalitetsavtale**

Bydelene vil gjennom besøk av klientene og på andre måter få kunnskap om forholdene ved døgnovernattingsstedene. Dersom en blir kjent med forhold som innebærer brudd på inngått kvalitetsavtale mellom kommunen og døgnovernattingsstedet, skal dette rapporteres. Slik rapport sendes til Helse- og velferdsetaten, som har ansvar for å følge opp kvalitetsavtalen, jf vedlegg. Rapporten skal sendes i kopi til byrådsavdelingen.

* 1. **Rapportering om forhold ved døgnovernattingstilbud uten kvalitetsavtale**

Dersom bydelene blir kjent med forhold i døgnovernattingssteder uten kvalitetsavtale som kan ha betydning for andre bydelers bruk av stedet, bør de øvrige bydelene orienteres om dette.

1. **BETALING**

Plikten til å betale for oppholdet er i utgangspunktet et forhold mellom beboeren og døgnovernattingsstedet. I praksis er det vanligvis sosialtjenesten som helt eller delvis må betale for oppholdet.

Eventuell rekvisisjon/garanti skal alltid være påført navn og adresse på døgnovernattingsstedet.

Dersom det er aktuelt med fornying av rekvisisjon/garanti, skal fornyelsen sendes døgnovernattingsstedet før utløpet av forrige garanti/rekvisisjon. Hvis dette ikke gjøres må det påregnes at beboeren kastes ut. Også av hensyn til godt samarbeid med døgnovernattingsstedene med kvalitetsavtale er det svært viktig at dette etterleves.

Private døgnovernattingssteder med kvalitetsavtale har forpliktet seg til umiddelbart å melde fra til sosialtjenesten om utflytting.

Utbetaling skal skje til avtalt kontonummer. Se opplysning om dette for det enkelte døgnovernattingsstedet på Helse og velferdsetatens hjemmeside.

|  |  |
| --- | --- |
| Margaret Eckbo  byråd | Bjørg Månum Andersson  kommunaldirektør |